EkBass/fiwiki-20250220-pages-articles huggingface dataset:
Willie Young

William David "Willie" Young (s. 25. marraskuuta 1951 Edinburgh) on skotlantilainen jalkapalloilija, joka pelasi keskuspuolustajana. Young pelasi kaudet 1970–1975 Skotlannissa Aberdeenin joukkueessa ja siirtyi sitten Englannin liigaan Tottenhamin joukkueeseen ja maaliskuussa 1977 edelleen Arsenaliin, jonka riveissä hän voitti FA Cupin vuonna 1979 ja oli loppuottelun häviävänä osapuolena vuosina 1978 ja 1980. Kaudella 1979–1980 hän pelasi Euroopan cup-voittajien cupissa kaikki Arsenalin yhdeksän ottelua ja teki niissä kolme maalia, kun Arsenal ylsi loppuotteluun, jossa se hävisi rangaistuspotkukilpailussa espanjalaisseura Valencialle. Kaudella 1980–1981 Young pelasi vielä liigassa 40 ottelua eli kahta vaille kaikki Arsenalin ottelut mutta kesken seuraavan kauden hän siirtyi Nottingham Forestiin. Vuosina 1983–1985 hän edusti vielä Norwichia, Brightonia ja Darlingtonia. == Lähteet == Luokka:Skotlantilaiset jalkapalloilijat Luokka:Vuonna 1951 syntyneet Luokka:Elävät henkilöt
David Price (jalkapalloilija)

David James Price (s. 23. kesäkuuta 1955) on englantilainen jalkapalloilija, joka pelasi keskikenttäpelaajana. Price edusti Englannin liigan Arsenalia vuosina 1970–1981. Hän pääsi ensimmäisen kerran liigassa kentälle 9. toukokuuta 1973 vaihtopelaajana kauden 1972–1973 viimeisessä ottelussa Leedsiä vastaan. Seuraavalla kaudella hän pelasi neljä liigaottelua, kaudella 1974–1975 yhden liigaottelun ja yhden välikauden jälkeen kaudella 1976–1977 kahdeksan liigaottelua. Hän teki ensimmäisen liigamaalinsa 23. maaliskuuta 1977 tasapeliin 1–1 päättyneessä vierasottelussa Stokea vastaan. Kaudella 1977–1978 Price kuului Arsenalin vakiokokoonpanoon. Hän pelasi liigassa 39 ottelua eli kolmea alkukauden ottelua lukuun ottamatta kaikki Arsenalin pelit ja teki niissä viisi maalia. FA Cupissa hän pelasi kaikki Arsenalin ottelut tappioon päättynyttä loppuottelua myöten. Kaudella 1978–1979 Price pelasi liigassa 39 ottelua ja teki niissä kahdeksan maalia. Hän oli myös voittamassa FA Cupia. Kaudella 1979–1980 Price pelasi 22 liigaottelua ja teki niissä yhden maalin. Hän oli häviämässä sekä FA Cupin että Euroopan cup-voittajien cupin loppuottelua. Kaudella 1980–1981 Young pelasi Arsenalissa vielä 12 liigaottelua ja teki niissä yhden maalin. Keväällä 1981 hän siirtyi Crystal Palaceen, jossa hän pelasi 27 liigaottelua. Uransa lopulla hän edusti vielä Leyton Orientia. == Lähteet == Luokka:Englantilaiset jalkapalloilijat Luokka:Vuonna 1955 syntyneet Luokka:Elävät henkilöt
Isabella Beeton

Isabella Beeton, o.s. Mayson (12. maaliskuuta 1836 – 6. helmikuuta 1865) oli englantilainen kirjailija, joka tunnetaan erityisesti kotitaloutta käsittelevästä teoksestaan Mrs. Beeton’s Book of Household Management. Teosta pidetään tunnetuimpana englantilaisena kotitaloutta käsittelevänä teoksena ja se sisältää esimerkiksi reseptejä ja ohjeita kotitalouden hoitamiseen. ==Elämäkerta== Isabella Mayson syntyi Lontoossa 12. maaliskuuta 1836. Hänen vanhempansa olivat Benjamin ja Elizabeth Mayson. Isabellan isä kuoli ja hänen äitinsä meni uudelleen naimisiin Henry Dorlingin kanssa, jolloin perhe muutti Surreyn kreivikunnan Epsomin kaupunkiin. Sittemmin Isabella opiskeli leivontakoulussa Saksan Heidelbergissä ja otti oppitunteja epsomilaisessa konditoriassa. 19-vuotiaana Isabella tapasi julkaisia Samuel Beetonin. Pari meni naimisiin vuonna 1856. Samuel Beeton julkaisi lehteä nimeltä Englishwoman's Domestic Magazine. Isabella Beeton vastasi huomattavasta osasta lehden sisältöä. Vuonna 1859 Isabella alkoi kirjoittaa sittemmin tunnetuksi tullutta teostaan Mrs. Beeton’s Book of Household Management. Teosta julkaistiin aluksi kuukausittain ilmestyneissä osissa Englishwoman's Domestic Magazine-lehdessä ja se julkaistiin omana teoksenaan vuonna 1861. Muodoltaan teos oli kokoelma esseitä ja reseptejä. Kirjassa on yli 2 000 eri reseptiä ja ohjeita kotitalouden pyörittämiseen. Kirjassa on reseptien ohella esimerkiksi neuvoja siitä, kuinka vieraita tulisi istuttaa ruokapötään, pukeutumisohjeita ja neuvoja ystävien ja tuttavien valitsemiseksi. Suurin osa neuvoista oli suunnattu varsinaisesti kotiapulaisille, eikä niinkään talon emännälle, jonka tehtävänä oli Beetonin mukaan ennemminkin jakaa tehtäviä apulaisille. Kirja oli välitön menestys ja se myi jo ensimmäisenä vuotenaan yli 60 000 kappaletta. Vuoteen 1868 mennessä teosta oli myyty jo yli 2 miljoonaa kappaletta. Teosta pidetäänkin tunnetuimpana englantilaisena kotitalouskirjana. Teoksen kirjoittamista olivat hankaloittaneet vaikeat synnytykset. Beeton oli ollut kirjaa kirjoittaessaan raskaana ja kaksi hänen lapsistaan kuoli vauvana. Beeton kuoli vain 29-vuotiaana 6\. helmikuuta 1865 neljännen lapsensa synnytyksen jälkeen saamaansa tulehduksen. ==Lähteet== Luokka:Brittiläiset tietokirjailijat Luokka:Keittokirjailijat Luokka:Vuonna 1836 syntyneet Luokka:Vuonna 1865 kuolleet
Virtsa-avanne

Virtsa-avanne eli virtsatieavanne eli urostooma on avanne, jonka kautta virtsanjohtimista tuleva virtsa tulee kehon ulkopuolelle. Virtsa-avanteen tekemisen tavallisin syy on virtsarakon poisto virtsarakon syövän takia. Virtsa-avanne voi olla ns. märkä avanne, jolloin virtsanjohtimista tuleva virtsa tulee suoraan avanteesta, tai ns. kuiva avanne, jolloin virtsa kertyy ihon alle suolesta tehtyyn pussiin, joka tyhjennetään avanteen kautta katetrilla. Märkä avanne on tavallisempi, ja potilaan on käytettävä jatkuvasti avannepussia eli ihoon kiinnitettävää, tyhjennettävää pussia, johon virtsa kertyy. Yleensä virtsa-avanne tehdään niin, että virtsanjohtimet liitetään eräänlaiseen johtoon, conduitiin, joka tehdään ohutsuolen loppuosasta erotettuun 15–20 cm:n pätkään, jonka toinen pää vedetään vatsan ihon läpi avanteeksi. Potilaan, jolle on tehty virtsa-avanne, on opeteltava hoitamaan sitä itse vaihtamalla avannepussi (yleensä muutaman päivän välein), puhdistamalla avannetta ympäröivä iho ja tarkkailemalla ihon kuntoa. Ongelmia voi aiheuttaa mm. ihon rikkoutuminen. Avanteeseen kehittyy melko usein tyrä, joka saattaa vaatia korjausleikkauksen. Avannepussi saattaa pettää, jolloin virtsaa leviää ehkä paljonkin vaatteille ym. Tämä ja tällaisten tilanteiden pelko voi rajoittaa sosiaalista ja muuta toimintaa etenkin aluksi, jolloin ongelmia esiintyy useammin. Yleensä virtsa-avanne ei kuitenkaan rajoita elämää. == Lähteet == == Aiheesta muualla == * Tietoa avanteesta: mikä avanne on? – Avanne.fi * Potilasohjeet – Suomen avannehoitajat ry * Virtsa-avanneopas – Coloplast Luokka:Urologia
Ranskan avoin tennisturnaus 2019 – naisten kaksinpeli

Turnauksen puolustava mestari Simona Halep putosi puolivälierässä Amanda Anisimovalle. Ashleigh Barty voitti ensimmäisen Grand Slam -turnauksensa, kun hän voitti loppuottelussa Markéta Vondroušován. == Sijoitetut pelaajat == Naomi Ōsaka (3. kierros) Karolína Plíšková (3. kierros) Simona Halep (puolivälierät) Kiki Bertens (2. kierros, keskeytti) Angelique Kerber (1. kierros) Petra Kvitová (vetäytyi) Sloane Stephens (puolivälierät) Ashleigh Barty (mestari) Elina Svitolina (3. kierros) Serena Williams (3. kierros) Aryna Sabalenka (2. kierros) Anastasija Sevastova (4. kierros) Caroline Wozniacki (1. kierros) Madison Keys (puolivälierät) Belinda Bencic (3. kierros) Wang Qiang (2. kierros) Anett Kontaveit (1. kierros) Julia Görges (1. kierros) Garbiñe Muguruza (4. kierros) Elise Mertens (3. kierros) Darja Kasatkina (2. kierros) Bianca Andreescu (2. kierros, vetäytyi) Donna Vekić (4. kierros) Caroline Garcia (2. kierros) Hsieh Su-wei (2. kierros) Johanna Konta (välierät) Lesja Tsurenko (3. kierros) Carla Suárez Navarro (3. kierros) María Sákkari (2. kierros) Mihaela Buzărnescu (1. kierros) Petra Martić (puolivälierät) Aljaksandra Sasnovitš (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw ===Viitteet=== Luokka:Ranskan avoin tennisturnaus 2019
Sofja Žuk

Sofja Andrejevna Žuk (; s. 1. joulukuuta 1999 Moskova) on uransa vuonna 2019 selkävaivoihin lopettanut venäläinen tennispelaaja. Hän sijoittui parhaimmillaan kaksinpelissä WTA-listan sijalle 116 joulukuussa 2018. Žuk voitti tyttöjen kaksinpeliturnauksen Wimbledonissa vuonna 2015. Ammattilaistasolla Žuk pelasi Grand Slam -turnauksen pääsarjassa ensimmäisen kerran Yhdysvaltain avoimissa 2017. Žuk asuu Floridassa Yhdysvalloissa ja työskentelee urheilijoille manageripalveluja tarjoavassa firmassa. == Lähteet == Luokka:Vuonna 1999 syntyneet Luokka:Venäläiset tennispelaajat Luokka:Elävät henkilöt
Apollon (kirjasarja)

Apollon () on yhdysvaltalaisen Rick Riordanin kirjoittama kirjasarja. Kirjasarja kertoo kuolevaiseksi muutetun Apollonin seikkailuista. Se sijoittuu samaan universumiin kuin muutkin Riordanin kirjasarjat. == Kirjat == === Vaiennut Oraakkeli === Kirja alkaa Apollonin pudotessa New Yorkiin kuolevaisteininä nimeltä Lester Papadopoulus. Hän oli suututtanut isänsä Zeuksen roomalaisten ja kreikkalaisten puolijumalien sodan takia ja tämä oli ottanut häneltä jumalalliset voimat. Kujalla hän tapaa Demeterin kodittoman lapsen, Meg McCaffreyn. Apollon luulee, että hänen pitää tehdä muutama helppo tehtävä saadakseen kuolemattomuutensa takaisin ja hän ja Meg menevät Percy Jacksonin avulla Puoliveristen leirille. Siellä heille selviää, että useat oraakkelit ovat lakanneet toimimasta. === Synkkä Ennustus === Kirja jatkaa Apollonin tarinaa kuolevaisena. Hän matkaa Pohjois-Amerikassa ja yrittää saada oraakkeleita entiselleen Leo Valdezin, Kalypson ja Festus-lohikäärmeen avulla. === Palava Labyrintti === Leon ja Apollonin tiet erkanevat. Leon pitää kiirehtiä Juppiterin leiriin varoittamaan tulevasta uhasta. Apollonilla taas on omat ongelmansa. Hänen täytyy kohdata odottamattomat vaarat, kolmas keisari ja olla valmis uhraamaan kaikki, jopa oma henkensä. == Lähteet == * * === Viitteet === Luokka:Fantasiakirjasarjat Luokka:Nuortenkirjasarjat Luokka:Rick Riordanin teokset Luokka:Yhdysvaltalaiset kirjasarjat
Matkailututkimus

Matkailututkimus on Suomen matkailututkimuksen seuranSuomen matkailututkimuksen seura julkaisema monitieteinen matkailua, virkistystä ja vapaa-aikaa käsittelevä tiedelehti. Sen tavoitteena on edistää monipuolista, laadukasta matkailualan ja vapaa-ajan tutkimusta sekä niitä koskevaa keskustelua. Lehteä on julkaistu vuodesta 2004 lähtien. Lehdessä julkaistaan suomen-, ruotsin- ja englanninkielisiä vertaisarvioituja artikkeleita ja katsausartikkeleita sekä vertaisarvioimattomia kirjoituksia puheenvuorot-, ajankohtaista- ja lektiot-osastoilla. Lehti ilmestyy kaksi kertaa vuodessa ja on luettavissa journal.fi-palvelussa heti sen ilmestyttyä.Matkailututkimus Matkailututkimus-lehden aiemmat numerot vuoteen 2016 asti ovat saatavissa Elektran kautta, ja ne siirretään myöhemmin journal.fi-palveluun. == Lähteet == Luokka:Suomalaiset lehdet
Kaukasian imaamikunta

Kaukasian imaamikunta oli valtio, jonka Dagestanin ja Tšetšenian imaamit perustivat Pohjois-Kaukasiaan taistellakseen Venäjän keisarikuntaa vastaan Kaukasian sodassa. Imaamikunnan perustivat vuonna 1828 kaksi radikaalia imaamia, Ghazi Muhammad ja Šamil. Imaamikunta lakkasi olemasta vuonna 1859, kun imaami Šamil suostui Venäjän keisarin tarjoamaan antautumissopimukseen. Luokka:Kaukasian historia
Antti Pendikainen

Antti Pendikainen (27. helmikuuta 1990 – 26. toukokuuta 2019 Asikkala) oli Nilsiässä asunut suomalainen stunt-esiintyjä, sijaisnäyttelijä ja tubettaja. Hän tuli tunnetuksi ympäri maailmaa tekemistään hurjapäisistä stunt-tempuista. Hänen tunnetuimpiin temppuihinsa kuuluu hyppääminen kuumailmapallosta ilman laskuvarjoa vuonna 2015. Samana vuonna hän hyppäsi Hotelli Torni Tampereen katolta base-hypyn. Pendikainen kertoi tehneensä pikkupojasta asti stunt- tyylisiä temppuja. Hänen mukaansa sisäinen palo tehdä mahdottomasta mahdollista ajoi häntä uralla eteenpäin. Antti Pendikainen kuului stunt- temppuja tekevään Stunt Freaks Team -ryhmään. Pendikainen kuoli Asikkalan Vesivehmaalla järjestetyssä offroad-moottoripyörien cross country -kilpailussa toukokuussa 2019. Ilmeisesti hän menetti kohtalaisen hiljaisessa vauhdissa moottoripyöränsä hallinnan ja törmäsi puuhun. == Lähteet == ==Aiheesta muualla== * * Antti Pendikaisen kotisivu Luokka:Suomalaiset sijaisnäyttelijät‎ Luokka:Suomalaiset tubettajat Luokka:Moottoriurheilussa surmansa saaneet kuljettajat Luokka:Vuonna 1990 syntyneet Luokka:Vuonna 2019 kuolleet
Entäs Bob?

Entäs Bob? (What about Bob?) on Frank Ozin ohjaama yhdysvaltalainen komediaelokuva vuodelta 1991. Sen pääosia, neuroottista mielenterveyspotilasta ja hänen takiaan kesämökkilomansa pilaavaa omahyväistä psykiatria esittävät Bill Murray ja Richard Dreyfuss. Psykiatrin perheenjäseniä näyttelevät Julie Hagerty, Charlie Korsmo ja Kathryn Erbe. Young Artist Awards -gaalassa elokuva palkittiin vuoden parhaana perhekomediana., Awards. Helsingin Sanomien Mikael Fränti kirjoitti elokuvan tarinan olevan kääntymässä tragediaksi, kunnes Oz löytää siihen ”capralaista uskoa” ja ihmissuhdeongelmat selviävät. Hänestä Murray varastaa show’n alkupuolella, mutta Dreyfuss äityy lopussa ”jacknicholsonmaiseen hohtoon”. Video-oppaassa vuodelta 1994 Olavi Similä piti elokuvaa Murrayn karisman varaan rakennettuna humaanina, toimivana mutta vähän kasvottomaksi jäävänä komediana. Hän antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == Luokka:Yhdysvaltalaiset komediaelokuvat Luokka:Frank Ozin ohjaamat elokuvat Luokka:Vuoden 1991 yhdysvaltalaiset elokuvat Luokka:Elokuvat terveydenhoidosta
Shorelinen siirros

Shorelinen siirros on 25 kilometrin mittainen horisontaalinen siirros Tyynessämeressä Kalifornian osavaltion edustalla.ScienceDaily: Revised Seismotectonic Model for California Central Coast: More Complex Than Previously Thought Siirros löydettiin vuonna 2008 noin kilometrin päästä Diablo Canyonin ydinvoimalasta. Tutkijoiden mukaan siirros kykenee aiheuttamaan jopa 7,2 magnitudin suuruisen järistyksen, ja läheisen Hosgrin siirroksen kanssa se aiheuttaa huomattavan uhan läheiselle ydinvoimalalle huolimatta siitä, että Pacific Gas & Electric väittää laitoksen kestävän jopa 7,5 magnitudin järistyksen.Santa Maria Times: Supervisors request delay for Diablo relicensing == Lähteet == Luokka:Seismologia Luokka:Kalifornian maantiede
Hosgrin siirros

Hosgrin siirros on merenalainen siirrosvyöhyke, joka sijaitsee Kalifornian rannikolla San Luis Obispon piirikunnan läheisyydessä. Pääasiallinen siirros on noin 140 kilometriä pitkä, ja sijaitsee Cambrian, San Simeonin, Morro Bayn, Baywood Park-Los Ososin ja Avila beachin yhteisöjen läheisyydessä. Koko siirrosvyöhyke (mukaan lukien sen haarat) on noin 420 kilometriä pitkä, ja se on San Andreasin siirrokesen oikea-lateraalinen osa. ==Ominaisuudet== Hosgrin siirros on osa San Andreasin siirroshyöhykettä. Sen liike on ensisijaisesti käänteinen työntösiirros, kuten myös sivuttaisuuntainen siirros. Tutkijoiden mukaan Hosgrin siirros kykenee aiheuttamaan jopa 7,5 magnitudin maanjäristyksiä. "Hosgri Fault Zone" Southern California Earthquake Data Center. Southern California Earthquake Data Center, n.d. Web. 12 Oct. 2009. 4\. marraskuuta 1927 tapahtuneen Lompocin maanjäristyksen (7,1 magnitudia) arvioidaan saaneen alkunsa mahdollisesti kyseisestä siirroksesta. ==Diablo Canyonin voimalaitos== Seismologit valvovat jatkuvasti Hosgrin siirroksen aktiivisuutta johtuen Diablo Canyonin ydinvoimalan läheisyydestä. Itse asiassa siirros on merellä vain 4 kilometrin päässä ydinvoimalasta. Vasta vuonna 2008 löydettiin uusi vieläkin lähempämä oleva siirros; Shorelinen siirros, vain noin 1,5 kilometrin päässä ydinvoimalasta. ==Lähteet== Luokka:Seismologia Luokka:Kalifornian maantiede
Naisten Liiga -kausi 2019

Naisten Liiga -kausi 2019 oli vuonna 2006 perustetun Naisten Liigan 13. kausi ja kaikkiaan 49. kerta, jolloin jalkapallon naisten Suomen mestaruus ratkaistaan. Mestaruuden voitti Helsingin Jalkapalloklubi. Hallitseva mestari PK-35 Vantaa menetti sarjapaikkansa tammikuussa 2019, kun Suomen Palloliiton lisenssikomitea ei myöntänyt seuralle liigalisenssiä, koska se ei täyttänyt taloudellisia kriteerejä. PK-35:n tilalle otettiin Kuopion Palloseura, joka peri Naisten Ykköseen pudonneen Pallokissojen sarjapaikan joulukuussa 2018. == Sarjajärjestelmä == Naisten Liigan kausi 2019 pelattiin kymmenen joukkueen kaksinkertaisena alkusarjana, jonka jälkeen kuusi parasta jatkoivat ylemmässä loppusarjassa ja neljä huonointa alemmassa loppusarjassa. Ylempi loppusarja pelattiin yksinkertaisena ja alempi kaksinkertaisena, niin että alkusarjan pisteet laskettiin mukaan molemmissa sarjoissa. Alemman loppusarjan neljänneksi sijoittunut putosi Naisten Ykköseen kaudeksi 2020 ja kolmas karsi liigapaikastaan Ykkösen toiseksi sijoittuneen kanssa. == Joukkueet == Joukkue Paikkakunta Kotikenttä FC Honka Espoo Tapiolan urheilupuisto IK Myran Kruunupyy Alavetelin urheilukenttä Helsingin Jalkapalloklubi Helsinki Telia 5G Areena Ilves Tampere Tammelan stadion Jyväskylän Pallokerho Jyväskylä Harjun stadion Oulu Nice Soccer Oulu Heinäpään urheilukeskus Kuopion Palloseura Kuopio Kuopion keskuskenttä Tikkurilan Palloseura Vantaa Tikkurilan urheilupuisto Turun Palloseura Turku Turun yläkenttä Åland United Lemland Wiklöf Holding Arena == Sarjataulukot == === Runkosarja === === Yläloppusarja === === Alaloppusarja === == Liigakarsinta == PK-35 nousi Naisten Liigaan yhteismaalein 6–4. == Parhaat maalintekijät == Sijoitus Pelaaja Joukkue Maalit 1\. Jutta Rantala HJK 22 2\. Roosa Tuominen Ilves 15 3\. Henna-Riikka Honkanen JyPK 12 Marie Levasseur ONS Gentjana Rochi KuPS 6\. Jenna Topra TiPS 10 7\. Nora Lehto TiPS 9 8\. Aino Kröger KuPS 8 Milla Punsar FC Honka Emmaliina Tulkki HJK Chelsy Swackhamer IK Myran == Kuukauden pelaajat == Naisten Liigan kuukauden pelaajan valitsee Jalkapallon Pelaajayhdistys. Kuukausi Pelaaja Seura Maalis–huhtikuu Jutta Rantala HJK Toukokuu Emilia Ukkonen HJK Kesäkuu Siiri Välimaa TPS Heinäkuu Ashley Riefner HJK Elokuu Dana Leskinen FC Honka Syyskuu Jutta Rantala HJK == Lähteet == == Aiheesta muualla == *Naisten Liigan kotisivut Luokka:Kansallinen liiga -kaudet Luokka:Jalkapallosarjojen kausi 2018–2019/2019
Dyveke Sigbritsdatter

Dyveke Sigbritsdatter (myös Ottikesdatter; n. 1491 – 21. syyskuuta 1517 Kööpenhamina, Tanska)Ole Jørgen Benedictow: Dyveke Ottikesdatter Norsk biografisk leksikon. Viitattu 27.5.2019.Willums, Sigbrit (fl. 1507–1523) Women in World History: A Biographical Encyclopedia (2002), Encyclopedia.com. Viitattu 27.5.2019. oli Tanskan kuninkaan Kristian II:n hollantilaissyntyinen rakastajatar. Dyveken murhaksi väitetty äkillinen kuolema lietsoi kuningas Kristiania siirtymään mielivaltaisempaan hallintoon. ==Elämä== Dyveken äiti oli hollantilaissyntyinen Sigbrit Willoms, joka omisti 1500-luvun alussa majatalon Bergenissä Norjassa.Nordisk familjebok (1907), s. 1190 Runeberg.org. Viitattu 27.5.2019. Isästä tiedetään vain etunimi Ottike. Nimi Dyveke tarkoittaa hollanniksi ”pikku kyyhkyä”. Silloinen Tanskan kruununprinssi ja Norjan käskynhaltija Kristian iski silmänsä nuoreen Dyvekeen tavatessaan tämän tanssiaisissa Bergenin raatihuoneella Norjan-matkallaan vuonna 1507 (toisten lähteiden mukaan 1509). Äiti ja tytär muuttivat Kristianin luo Osloon, jossa Dyvekestä tuli Kristianin rakastajatar ja Sigbritistä tämän luotettu neuvonantaja. He siirtyivät Kööpenhaminaan Kristianin tultua Tanskan kuninkaaksi vuonna 1513. Dyveke asui aluksi pääkaupungin ulkopuolella kuninkaallisella Hvidøren tilalla, mutta muutti vuonna 1516 Kööpenhaminan keskustassa Amagertorv-torin laidalla sijainneeseen taloon. Kuningas Kristian jatkoi Dyveken pitämistä rakastajattarenaan sen jälkeenkin kun oli solminut vuonna 1515 avioliiton Elisabet Itävaltalaisen kanssa. Tämä herätti pahennusta tanskalaisten keskuudessa ja sai raivoihinsa myös kuningatar Elisabetin isoisän, keisari Maksimilianin, sekä Elisabetin veljen, tulevan keisari Kaarle V:n. Dyveke kuoli äkisti vuonna 1517, huhujen mukaan syötyään myrkytettyjä kirsikoita. Nykyhistorioitsijoiden arvion mukaan todellinen kuolinsyy saattoi olla myös umpilisäkkeen tulehdus. Kuningas Kristian epäili murhaajaksi linnanpäällikköään Torben Oxea, ja järjesti tämän tuomituksi kuolemaan ja mestatuksi. Tätä on pidetty ensimmäisenä niistä Kristian II:n toimista, jotka myöhemmin toivat hänelle liikanimen ”Kristian Tyranni”, ja se käänsi aateliston häntä vastaan. On myös väitetty, että Kristian muuttui päätöksenteossaan ankarammaksi, kun Dyveken pehmentävä vaikutus oli poissa. Sigbritin vaikutusvalta sen sijaan kasvoi Dyveken kuoltua ja hän pysyi kuninkaan tärkeimpänä neuvonantajana, kunnes Kristian syöstiin vallasta vuonna 1523. Dyveke haudattiin Helsingørin karmeliittaluostarin kirkkoon.Dansk biografisk Lexikon (1887–1905), s. 387–388 Runeberg.org. Viitattu 27.5.2019. ==Fiktiossa== Dyveke on ollut aiheena useissa näytelmissä, joita ovat muun muassa Ole Johan Samsøen Dyveke (1796) ja Adolf Paulin Kuningas Kristian II (1898). Viimeksi mainittu tunnetaan Jean Sibeliuksen siihen säveltämästä musiikista, joka sisältää muun muassa Dyveken tanssin.Muita orkesteriteoksia Sibelius.fi. Viitattu 27.5.2019. ==Lähteet== Luokka:Rakastajattaret Luokka:Alankomaalaiset henkilöt Luokka:Tanskalaiset henkilöt Luokka:1490-luvulla syntyneet Luokka:Vuonna 1517 kuolleet
Ecuadorin naisten jalkapallomaajoukkue

Ecuadorin naisten jalkapallomaajoukkue on Ecuadorinn naisten edustusjoukkue jalkapallossa. Se toimii Ecuadorin jalkapalloliiton alaisuudessa. Ecuador on pelannut kertaalleen maailmanmestaruuskilpailuissa. Tämä tapahtui Kanadassa 2015, jolloin se hävisi kaikki lohkovaiheen ottelunsa. Copa Américassa se on ollut parhaimmillaan kolmas vuonna 2014. Maaliskuussa 2019 Ecuadorin sijoitus maailmanrankingissa oli 62. Sen historian paras sijoitus on 46. Ensimmäiset maaottelunsa Ecuador pelasi tammikuussa 1995 vuoden 1995 MM–kilpailujen karsinnoissa. Ensimmäinen ottelu oli 8. tammikuuta Brasiliaa vastaan, jolloin Ecuador hävisi 13–0. == Lähteet == == Aiheesta muualla == Luokka:Naisten jalkapallomaajoukkueet Luokka:Ecuadorin jalkapallo
Tiedusteluvalvontavaliokunta

Tiedusteluvalvontavaliolautakunta (TiV) on yksi Suomen eduskunnan seitsemästätoista pysyvästä valiokunnasta, jonka tehtävä on toimia siviili- ja sotilastiedustelutoiminnan parlamentaarisena valvojana. Valiokunta valvoo tiedustelutoiminnan asianmukaisuutta ja tarkoituksenmukaisuutta, seuraa ja arvioi tiedustelutoiminnan painopisteitä, seuraa ja edistää perus- ja ihmisoikeuksien toteutumista tiedustelutoiminnassa, käsittelee valmistelevasti tiedusteluvalvontavaltuutetun kertomukset ja käsittelee tiedusteluvalvontavaltuutetun valvontahavainnot. Tiedusteluvalvontavaliokunnalla on oikeus omasta aloitteestaan ottaa käsiteltäväkseen toimialaansa kuuluva asia sekä laatia siitä mietintö täysistuntoon, jos valiokunta katsoo asian merkityksen sitä vaativan. Tiedusteluvalvontavaliokunta osallistuu tiedusteluvalvontavaltuutetun nimittämiseen lausumalla mielipiteensä asiasta valtioneuvostolle. Muista valiokunnista poiketen tiedusteluvalvontavaliokunta asetetaan vasta sen jälkeen, kun valtioneuvosto on eduskuntavaalien jälkeen tullut nimitetyksi, jollei eduskunta puhemiesneuvoston ehdotuksesta toisin päätä. Tämän lisäksi muista valiokunnista poiketen tiedusteluvalvontavaliokunnan jäseneksi tai varajäseneksi aiotun kansanedustajan on pyydettävä tietosuojavaltuutettua tarkastamaan, onko henkilötietojen käsittelystä poliisitoimessa annetun lain (761/2003) 5 §:ssä tarkoitetussa suojelupoliisin toiminnallisessa tietojärjestelmässä tietoja asianomaisesta kansanedustajasta. Tietosuojavaltuutettu saattaa pyynnön tehneen kansanedustajan, hänen edustamansa eduskuntaryhmän puheenjohtajan ja eduskunnan pääsihteerin tietoon havaintonsa tietojärjestelmän sisältämien kansanedustajaa koskevien tietojen olemassaolosta. Tiedusteluvalvontavaliokunta perustettiin ja asetettiin ensimmäisen kerran eduskunnan hyväksyttyä uudet tiedustelulait vuonna 2019. == Valiokunnan jäsenet == Tiedusteluvalvontavaliokunnassa on 11 jäsentä ja 2 varajäsentä, jotka valitaan eduskunnan täysistunnossa. Muista valiokunnista poiketen tiedusteluvalvontavaliokunnan puheenjohtajuus ja varapuheenjohtajuus jaetaan erikseen tavanomaisen valiokuntajaon ulkopuolelta. Valiokunnan puheenjohtajuuden saa suurin eduskuntaryhmä ja varapuheenjohtajuuden toiseksi suurin eduskuntaryhmä. === Vaalikaudella 2023–2027 === Jäsen Puolue Vaalipiiri Kokoomus Pirkanmaa Kokoomus Oulu Perussuomalaiset Varsinais-Suomi Perussuomalaiset Savo-Karjala Sosiaalidemokraatit Savo-Karjala Sosiaalidemokraatit Häme Keskusta Satakunta Vihreät Kaakkois-Suomi Vasemmistoliitto Helsinki RKP Ahvenanmaa Kristillisdemokraatit Uusimaa == Valiokunnan puheenjohtajat == Puolue Puheenjohtaja vuosi SDP Mika Kari 2019–2023 RKP Joakim Strand 2023–2024 Mats Löfström 2024– ==Lähteet== Luokka:Eduskunnan valiokunnat Luokka:Tiedusteluvalvonta
Khalke (kaupunki)

Khalke (, myös Khalkeia, tai Khalkia, ; ) oli antiikin aikainen kaupunki ja kaupunkivaltio (polis) samannimisellä saarella (nyk. Chálki) Kreikassa. Sen kaupunkikeskus sijaitsi nykyisen Chorión kylän lähellä. == Maantiede == Khalken poliksen kaupunkikeskus sijaitsi saaren eteläosissa Chorión kylän paikalla tai lähellä. Sen akropoliina eli yläkaupunkina ja linnavuorena toimi sama vuori, jolla nykyisin on keskiaikainen johaniittain ritakunnan linna. Kaupungilla oli satama, jonka paikkaa ei tunneta varmuudella. Khalken kaupunkivaltion alue käsitti koko saaren, toisin sanoen noin 28 neliökilometriä, eikä sillä ollut muita poliksia. Saari sijaitsee antiikin nimistöllä Rhodoksen länsipuolella, Strabonin arvion mukaan 80 stadioninmittaa Teloksesta, 400 stadioninmittaa Karpathoksesta ja 800 stadioninmittaa Astypalaiasta.Strabon: Geografia 10. == Historia == Khalken historiasta tiedetään antiikin lähteiden kautta vain vähän. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään klassisen kauden lähteessä. 400-luvun eaa. jälkimmäisellä puoliskolla Khalke kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 450/449–427/426 eaa. Thukydides mainitsee Khalken usein.Thukydides: Peloponnesolaissota 8.41, 8.44, 8.55. Ateenan laivaston komentajat Leon ja Diomedon vetäytyivät peloponnesolaissodan aikaan vuonna 412 eaa. Khalkelle hyökättyään Rhodokselle, jossa peloponnesolaisliiton laivasto oli. 300-luvun eaa. puolivälissä Khalke solmi Knidoksen kanssa isopoliteia-sopimuksen. Sillä kaupungit sopivat jakavansa kansalaisuuden (politeia) sekä myönsivät toistensa asukkaille oikeuden ostaa maata toisen kaupungin alueelta. Kaupungin kansalaisesta käytettiin etnonyymejä Khalkeatas (), Khalkeiatēs (), Khalkētas (), Khalkitēs () ja Khalkaios (). Khalke saattoi lyödä omaa hopearahaa 300-luvulta eaa. lähtien, mutta kyseiset rahat saattavat olla myös Kaarian Khalketorin kaupungin lyömiä. 300-luvun eaa. lopulla Khalke tuli Rhodoksen alaisuuteen yhtenä Kameiroksen demoksista. == Rakennukset ja löydökset == Khalken kaupunki tai ainakin sen akropolis on ollut ympäröity muurein. Muureista on säilynyt osia, joista vanhimmat ovat peräisin arkaaiselta kaudelta 500-luvulta eaa., mutta suurin osa hellenistiseltä kaudelta. Kaupungissa tiedetään olleen Apollonille omistettu temppeli. Piirtokirjoitusten perusteella siellä oli myös Asklepioksen, Hekaten ja Zeuksen kultit ja näin oletettavasti näille omistetut pyhäköt.Strabon: Geografia 10.5.15.; Plinius vanhempi: Naturalis historia 5.31. == Lähteet == Luokka:Antiikin Kreikan kaupungit Dodekanesiassa Luokka:Arkeologiset kohteet Kreikassa Luokka:Chálki
Khalke

Khalke (, ”Pronssinen”; ) voi viitata seuraaviin: * Chálki, antiikin Khalke, saari Kreikassa ** Khalke, antiikin aikainen kaupunki samannimisellä saarella * Khalke (Khalkē Pylē, ”Pronssinen portti”), Konstantinopolin keisarillisen palatsin pääportti bysanttilaisella kaudella
Oiai

Oiai () oli antiikin aikainen kaupunki ja kaupunkivaltio (polis) Rhodoksen saarella (nyk. Ródos) Kreikassa. Sen tarkkaa sijaintia ei tunneta. Oiai oli ilmeisesti Lindoksen alainen tai siitä eronnut lyhytikäinen polis, ja vaikuttaa sijainneen sen alueella, toisin sanoen Rhodoksen kaakkoisosassa. Oiain historiasta ei tiedetä juuri mitään, ja sen olemassaolo tunnetaan lähinnä siksi, että sen tiedetään kuuluneen klassisella kaudella 400-luvun eaa. jälkimmäisellä puoliskolla Ateenan johtamaan Deloksen meriliittoon. Kaupunki esiintyy liiton verotusluetteloissa vuosina 454/453 ja 452/451 eaa. Kaupungin kansalaisesta käytettiin etnonyymiä Oiatēs (). == Lähteet == Luokka:Antiikin Kreikan kaupungit Dodekanesiassa Luokka:Antiikin Rhodos
Pedieis (Rhodos)

Pedieis () oli antiikin aikainen kaupunki ja kaupunkivaltio (polis) Rhodoksen saarella (nyk. Ródos) Kreikassa. Sen tarkkaa sijaintia ei tunneta. Pedieis oli ilmeisesti Lindoksen alainen tai siitä eronnut lyhytikäinen polis, ja vaikuttaa sijainneen sen alueella, toisin sanoen Rhodoksen kaakkoisosassa. Kaupungin historiasta ei tiedetä juuri mitään, ja sen olemassaolo tunnetaan lähinnä siksi, että sen tiedetään kuuluneen klassisella kaudella 400-luvun eaa. jälkimmäisellä puoliskolla Ateenan johtamaan Deloksen meriliittoon. Kaupunki esiintyy liiton verotusluetteloissa vuosina 448/447–415/414 eaa. Kaupungin kansalaisesta käytettiin etnonyymiä Pedieus (). Kaupungin nimimuoto ei esiinny sellaisenaan antiikin lähteissä, vaan on päätelty etnonyymistä. == Lähteet == Luokka:Antiikin Kreikan kaupungit Dodekanesiassa Luokka:Antiikin Rhodos
Pedieis

Pedieis () voi viitata seuraaviin: * Pedieis, antiikin aikainen kaupunki Fokiin maakunnassa Kreikassa * Pedieis, antiikin aikainen kaupunki Rhodoksen saarella Kreikassa * Pedieis, Oineis-fylen mesogeios-trittyksen tai Akharnain demoksen osan nimi Attikassa Kreikassa == Lähteet ==
Caroline Lawrence

Caroline Lawrence (s. 1954 Lontoo) on yhdysvaltalainen kirjailija. Hänet tunnetaan parhaiten nuorille suunnatun Roomalaismysteerit-kirjasarjan kirjoittajana. Sarjassa roomalaistyttö Flavia Gemina ratkoo arvoituksia yhdessä ystäviensä orjatyttö Nubian, juutalaispoika Jonatanin ja mykän katupojan Lupuksen kanssa. Sarja on kerännyt suosiota ympäri maailmaa ja voittanut useita palkintoja. Lawrencen ensimmäinen Roomalaismysteerit-kirja, Ostian Koirat, julkaistiin vuonna 2001. Romaania seurasivat Vesuviuksen salaisuudet ja Pompejin merirosvot sekä sarjan suomentamattomat teokset. 2010-luvulla Lawrence on julkaissut teoksia, jotka kuuluvat The Western Mysteries-kirjasarjaan. == Lähteet == == Aiheesta muualla == * Kirjailijan kotisivut Luokka:Englantilaiset kirjailijat Luokka:Elävät henkilöt Luokka:Vuonna 1954 syntyneet
Kahoot!

Kahoot! on verkossa sijaitseva pelipohjainen oppimisympäristö. Sen avulla voi luoda helposti tietokilpailuja, joihin voi pelikoodin avulla osallistua. Kahoot! on saatavilla useilla eri kielillä. Se toimii useilla eri käyttöjärjestelmillä ja sovelluksena. Tietokilpailuja voi luoda kuka tahansa rekisteröitynyt ja sisäänkirjautunut käyttäjä ilmaiseksi. Rekisteröityminen on myös ilmaista. Tekemänsä tietokilpailun voi halutessaan laittaa kaikille näkyväksi. Kahoot! on muun muassa helppokäyttöisyytensä ansiosta tullut suosituksi kouluissa. Ennalta laadittua Kahoot!-tietovisaa pelatakseen on opettajan vain kirjauduttava sisään, ja oppilaat voivat syöttää pelille generoituvan koodin Kahoot!:in nettisivuilta. Jokainen pelaaja valitsee itselleen ennen peliä käyttäjänimen. Kysymys ja vastausvaihtoehdot näkyvät erillisellä ruudulla (yleensä opettajan). Pelaajien näytöllä näkyy pelkästään 2–4 laatikkoa, yksi jokaiselle vastausvaihtoehdolle. Tietokilpailun luoja saa valita jokaiselle kysymykselle aikarajan sekä vastausvaihtoehtojen määrän. Jokaisen kysymyksen jälkeen näkyy kilpailun tilanne ennen seuraavaa kysymystä. Pisteitä saa oikeasta vastauksesta 1–1 000 vastausnopeudesta riippuen. Pelin lopussa näytetään viiden eniten pisteitä saaneiden pelaajien nimet sekä oikein vastattujen kysymysten määrä, ja kolme parasta pelaajaa saavat näytölleen kuvan joko pronssisesta, hopeisesta tai kultaisesta mitalista. Kahoot!:in perustivat syyskuussa 2013 Johan Brand, Jamie Brooker ja Morten Versvik yhteistyössä Norjan teknis-luonnontieteellisen yliopiston kanssa. == Lähteet == == Aiheesta muualla == * Ohjeita Kahoot!in käyttämiseen Luokka:Selainpelit Luokka:Opetuspelit Luokka:Tietokilpailut Luokka:Norjalaiset verkkosivustot Luokka:Norjalaiset pörssiyhtiöt
Sigbrit Willoms

Sigbrit Willoms (myös Villoms, Willums tai Willems) oli hollantilaissyntyinen nainen, joka oli Tanskan kuningas Kristian II:n tärkeä neuvonantaja sekä tämän rakastajattaren Dyveke Sigbritsdatterin äiti. Sigbrit Willomsin veli oli Amsterdamin pormestari.Nordisk familjebok (1917), s. 415 Runeberg.org. Viitattu 27.5.2019. Leskeytynyt Sigbrit muutti 1500-luvun alussa kestikievarin pitäjäksi Norjan Bergeniin. Vuonna 1507 (tai 1509) Norjan käskynhaltijana toiminut Tanskan prinssi Kristian rakastui hänen tyttäreensä Dyvekeen ja otti tämän rakastajattarekseen, jolloin äiti ja tytär muuttivat hänen luokseen Osloon. Kristianin noustua vuonna 1513 Tanskan valtaistuimelle he siirtyivät Kööpenhaminaan. Dyveken kuoltua vuonna 1517, huhujen mukaan myrkytettynä, Sigbritistä tuli entistäkin vaikutusvaltaisempi ja kuningas Kristian alkoi kysyä hänen neuvoaan kaikissa asioissa. Sigbrit nousi vähitellen julkiseen asemaan ja hän jopa neuvotteli kuninkaan nimissä ulkomaiden lähettiläiden kanssa.Willums, Sigbrit (fl. 1507–1523) Women in World History: A Biographical Encyclopedia (2002), Encyclopedia.com. Viitattu 27.5.2019. Hän saavutti myös kuningatar Elisabet Itävaltalaisen luottamuksen. Sigbrit osallistui kruununprinssi Hannun kasvatukseen ja hänet tunnettiin kuningasperheessä nimellä ”äiti Sigbrit”. Sigbrit vaikutti vuodesta 1517 alkaen Tanskan tulli-, finanssi- ja rahapolitiikkaan, ja osoitti kiinnostusta varsinkin kaupan edistämiseen. Hän tuki Kristianin pyrkimystä tehdä Kööpenhaminasta Itämeren kaupan keskus. Vuodesta 1519 Sigbrit kontrolloi Juutinrauman tulleja ja siirrätti tullien perimisen Helsingørista Kööpenhaminaan keskittääkseen verotusta. Hän otti hoitaakseen myös epäsuositun viiniveron. Hänen aloitteestaan Kristian kutsui hollantilaisia talonpoikia Amagerin saarelle, jossa nämä uudistivat maataloustuotteiden hyödyntämistä kuten voin ja juuston valmistusta. Sigbrit puuttui myös Kööpenhaminan kaupunginhallintoon ja vaati määräyksiä kaupungin siisteyden parantamisesta. Sigbrit kannusti jatkuvasti kuningas Kristiania suosimaan porvaristoa, kauppiaita ja talonpoikia aatelin kustannuksella, joten hän oli erittäin vihattu Tanskan aatelin keskuudessa. Kielteisen jälkimaineensa vuoksi häntä on väitetty muun muassa vuoden 1520 Tukholman verilöylyn suunnittelijaksi, vaikka tästä ei ole mitään todisteita. Kun Kristian II vuonna 1523 syöstiin vallasta, Sigbrit seurasi häntä maanpakoon. Hänen tiedetään eläneen ainakin vielä 1531 Gentissä Flanderissa. Vahvistamattoman tiedon mukaan hänet olisi myöhemmin poltettu noitana. ==Lähteet== Luokka:Alankomaalaiset henkilöt Luokka:Tanskan historia Luokka:Syntymävuosi tuntematon Luokka:Kuolinvuosi tuntematon
John Ellerton

John Ellerton (16. joulukuuta 1826 Clerkenwell, Middlesex, Englanti – 15. kesäkuuta 1893 Torquay, Devon, Englanti) englantilainen anglikaaninen pappi, virsirunoilija ja hymnologi. Ellerton opiskeli Trinity Collegessa, Cambridgessa ja suoritti tutkintonsa 1854. Pappisvihkimyksensä jälkeen 1850 hän toimi pappina useissa eri seurakunnissa eri puolilla Englantia ja parin vuoden ajan Italiassa. Lopulta hän toimi Essexissä pienen seurakunnan kirkkoherrana ja aivan elämänsä lopulla hän sai arvonimen St. Albanin tuomiokirkon kaniikki (canon of St. Albans Cathedral) Ellerton tunnetaan hymnologina, virsitutkijana ja virsirunoilijana. Hän on kirjoittanut yli 80 virttä, kääntänyt virsiä erityisesti latinasta englanniksi ja toimittanut virsikirjoja. Tärkeimpiä hänen toimittamiaan ja julkaisemiaan virsikirjoja ovat Hymns for Schools and Bible Classes (1859), Church Hymns (1871), The Children’s Hymn Book, Hymns, Original and Translated (1888). Hänen panoksensa oli merkittävä Hymns Ancient and Modern -kirjan uudistamisessa 1875. Hänen virtensä ovat edelleen suosittuja. Niistä tunnetuin on iltavirsi "The Day Thou Gavest, Lord, is Ended". Sitä on laulettu muun muassa kuningatar Viktorian 60-vuotishallitsijajuhlassa 1897 ja juhlatilaisuudessa, kun Hongkong siirtyi Kiinan hallintaan 1997. Ellertonin virsiä on suomeksi vain muutama. * Suomen evankelis-luterilaisen kirkon virsikirjassa ** virsi 829 "Oi Herra, ei voi tavoittaa" (God of the living, in Whose eyes, suom. Pekka Kivekäs 1997). * Ruotsin kirkon virsikirjassa ** virsi 91 "On päivä mennyt, Jumalamme" (The day Thou gavest, Lord, suom. William Snell 1967, uud. suom. Niilo Rauhala 1994) ** virsi 486 "Oi Herra, ei voi tavoittaa" (God of the living, in Whose eyes, suom. Pekka Kivekäs 1997). * Adventtikirkon laulukirjassa Seurakunta laulaa ** laulu 71 "Tää levon päivä on" (suom. Maria Louesola). * Hengellisiä lauluja ja virsiä ** laulu 508 "Sun päiväs, Herra, pois jo kulki" (The day Thou gavest, Lord). == Lähteet == Luokka:Englantilaiset virsirunoilijat Luokka:Vuonna 1826 syntyneet Luokka:Vuonna 1893 kuolleet Luokka:Brittiläiset papit
Durrellin perhe

Durrellin perhe (The Durrells) on brittiläinen draamakomediasarja vuodelta 2016. Se perustuu eläintutkija ja kirjailija Gerald Durrellin lapsuusmuistoihin englantilaisen yksinhuoltajaperheen elämästä Kreikan Korfun saarella vuosina 1935–1939. Sarjan on käsikirjoittanut Simon Nye, joka vastasi myös BBC:n samanaiheisen televisioelokuvan My Family and Other Animals (2005) käsikirjoituksesta. Sarjan ensimmäisiä tuotantokausia on esitetty Yle TV1 -kanavalla useampaan kertaan vuodesta 2017 alkaen. Keväällä 2019 Britanniassa esitettiin sarjan viimeinen, neljäs tuotantokausi. Samaan aikaan Suomessa esitettiin kolmatta tuotantokautta arkipäivien alkuillassa. ==Rooleissa== == Lähteet == Luokka:2010-luvun brittiläiset draamakomediasarjat Luokka:Romaaneihin perustuvat televisiosarjat Luokka:ITV:n televisio-ohjelmat
SLAM

Slam tai SLAM voi tarkoittaa jotain seuraavista: * Selectable Lightweight Attack Munition, maamiina * Standoff Land Attack Missile, risteilyohjus * Supersonic Low Altitude Missile, peruttu ydinristeilyohjus * Submarine Launched Airflight Missile, kokeellinen sukellusveneohjus * Shoulder-Launched Antiaircraft Missile, ehdotus olalta laukaistavalle ilmatorjuntaohjukselle * Slam (kappale), Anna Abreun kappale * Slam, Juice Leskisen kokoelmalevy * Slam, elektronisen musiikin yhtye * Slam, yhdysvaltalainen urheilulehti * Slam, vuoden 1998 elokuva * Slam, vuoden 2018 elokuva
Aja ääneti, aja syvällä

Aja ääneti, aja syvällä (engl. Run Silent, Run Deep) on yhdysvaltalainen romaani sukellusvenesodasta, jonka on kirjoittanut Edward L. Beach, Jr. ja julkaissut Henry Holt & Co. Beach kirjoitti romaanin omien kokemustensa perusteella ja muutamaa kunnostautunutta alusta mallina käyttäen. == Lähteet == Luokka:Sotaromaanit Luokka:Romaanit toisesta maailmansodasta
Danny ja suuri fasaanijahti

Danny ja suuri fasaanijahti (tv-esityksessä Danny maailmanmestari) on Gavin Millarin ohjaama brittiläinen lasten televisioelokuva vuodelta 1989. Sen pääosia näyttelevät Jeremy Irons, hänen poikansa Samuel Irons ja Samuelin isoisä, Jeremy Ironsin appi Cyril Cusack. Värielokuva perustuu Roald Dahlin lastenkirjaan, joka on julkaistu suomeksi nimillä Me salamestarit (suom. Eeva Heikkinen) ja Iskä ja Danny maailmanmestari (suom. Päivi Heininen). ==Juoni== Kymmenvuotias Danny elää kaksistaan isänsä kanssa ja auttaa häntä pienen autokorjaamon pidossa Englannin maaseudulla 1950-luvun keskivaiheilla. Paikallinen tilanomistaja (Robbie Coltrane) kaavailee seudulle uutta asuinaluetta ja haluaisi ostaa myös autokorjaamon tontteineen. Asioita pahentaa Dannyn isän öisin harrastama fasaanien salametsästys. ==Vastaanotto== Helsingin Sanomien Petri Kemppinen kehui elokuvan tilanteiden kehittelyä loppua kohti niin taitavaksi, että ne pelottavat ihan oikeasti. Video-oppaassa vuodelta 1994 Markku Salmi luonnehti Dannya nautittavaksi koko perheen tv- elokuvaksi ja antoi sille neljä tähteä viidestä, mikä vastaa sanallista arviota ”erinomainen”. == Lähteet == Luokka:Brittiläiset lastenelokuvat Luokka:Vuoden 1989 brittiläiset elokuvat
Avaruuspingviinit!

Avaruuspingviinit! () on yhdysvaltalainen lasten animaatiosarja. Sarjan tarkoitus on tuoda pingviinimerkkien kautta esiin Raamatun arvoja. ==Hahmot== ===Zikke=== Zikke (engl. Zidgel) on neljän avaruuspingviinin johtaja. Vaikka hän pyrkii toimimaan rohkeasti, hän on itse asiassa hieman tyhmä. Hän on myös pakkomielle ulkonäöltään. ===Mikke=== Mikke (engl. Midgel) on yksi neljästä avaruuspingviinistä. Hän ottaa aina tehtävänsä vakavasti, jolloin hän saa jonkin verran harmittaa Zikkä. Hän on yleensä ystävällinen kohti Keija huolimatta siitä, että hän on hieman tietämätön. Hän ja Jaakko ovat ystäviä, jotka molemmat ajattelevat samankaltaisia ​​asioita. ===Fikke=== Fikke (engl. Fidgel) on yksi neljästä avaruuspingviinistä. Hänellä on laajaa tietoa tieteestä, mutta hän ei ymmärrä muita asioita. Toisin kuin Mikke, Fikke on paljon älykkäämpi ja nero. Toisin kuin muualla avaruuspingviinit, hänellä ei ole musiikillista lahjakkuutta, vaikka hän keksi kitaran, jota hänen mielikuvituksensa ohjaa. ===Keijo=== Keijo (engl. Kevin) on yksi neljästä avaruuspingviinistä. Hänen tarkkaa työtä ei tunneta, vaikka hänellä on ohjauspaneeli, joka toimii kuin lelu. Hänellä on kyky kommunikoida ulkomaalaisten kanssa heidän kielissään. Huolimatta pullistuneesta ulkoasustaan, hän on hyvin pomppiva ja joustava. ===Jaakko=== Jaakko (engl. Jason Conrad) on seitsemänvuotias poika. Kesällä hänen ja Millan täytyy mennä isoäitinsä taloon, vaikka hän haluaa mennä avaruusklubiin. Vaikka hän on fiksu, hän voi olla itsekäs. Hän ja Mikke ovat ystäviä, jotka molemmat ajattelevat samankaltaisia ​​asioita. Ensimmäisessä jaksossa hän löytää avaruusaluksen lelun isoäitinsä ullakolla. Hetken kuluttua hän huomaa lentävänsä. Sitten Zikke kutsuu hänen yllätyksensä mukaan astumaan avaruusalukseen ja menemään lähetystyöhön. ===Milla=== Milla (engl. Michelle Conrad) on Jaakon sisar. Hän on samanikäinen kuin Jaakko, vaikka hän on viisi minuuttia vanhempi kuin hän. Vaikka hän ajattelee olevansa älykäs, hänen on opittava paljon oppitunteja avaruuspingviineistä. Hänen persoonallisuutensa on samanlainen kuin Jaakko. Isoäitinsä talossa hän haluaa pelata neljällä pingviinillä, jotka myöhemmin tulevat elämään menemään tehtäviin. ==Suomenkieliset ääninäyttelijät== Listassa näkyy vain osa hahmoista: ==Suhde Popsikkaat-sarjaan== *Popsikkaat on toinen sarja, jonka on luonut tämän sarjan luonut yritys. Luokka:2000-vuosikymmenen lastenohjelmat Luokka:2000-vuosikymmenen yhdysvaltalaiset animaatiosarjat Luokka:Tietokoneanimaatiosarjat Luokka:Kristinuskosta kertovat elokuvat
Suomi jääkiekon maailmanmestaruuskilpailuissa 2019

Jääkiekon maailmanmestaruuskilpailut 2019 järjestettiin Bratislavassa ja Košicessa, Slovakiassa 10.–26. toukokuuta 2019. Suomi eteni turnauksessa loppuotteluun, jossa se voitti Kanadan 3–1, saavuttaen historiansa kolmannen maailmanmestaruuden. Suomi pelasi alkusarjassa A-lohkossa, jossa pelasivat myös Iso-Britannia, Kanada, Ranska, Saksa, Slovakia, Tanska ja Yhdysvallat. Suomi voitti alkulohkon seitsemästä ottelusta viisi, ja oli lohkon toinen Kanadan jälkeen. Pudotuspeleissä Suomi voitti puolivälierässä Ruotsin, ja välierässä Venäjän, joissa molemmissa pelasi suuri määrä NHL-pelaajia, kun taas Suomella oli pääosin Euroopassa pelaavista pelaajista koottu joukkue. Puolustaja Mikko Lehtonen valittiin joukkueen ainoana pelaajana median tähtikentälliseen. ==Ottelut== ===Alkulohko=== ===Alkulohkon ottelut=== ===Puolivälierä=== ===Välierä=== ===Loppuottelu=== ==Joukkue== * Yhteensä 22 kenttäpelaajaa ja 3 maalivahtia. Joukkueen keski-ikä: 26 vuotta. ===Kenttäpelaajat=== Nro. Paik. Pelaaja Syntymäaika Seura 4 P Mikko Lehtonen – A HV71 10 1 6 7 +5 0 7 P Oliwer Kaski Pelicans 10 0 2 2 +3 4 12 H Marko Anttila – C Jokerit 10 4 0 4 +3 4 15 H Arttu Ilomäki Lukko 5 1 1 2 0 0 19 H Veli-Matti Savinainen – A Kunlun Red Star 10 0 5 5 +2 0 20 H Niko Ojamäki Tappara 10 1 3 4 –2 2 21 H Juhani Tyrväinen HIFK 9 1 4 5 +2 8 24 H Kaapo Kakko TPS 10 6 1 7 +10 0 25 H Toni Rajala EHC Biel 10 1 4 5 0 2 27 H Eetu Luostarinen KalPa 4 0 0 0 –1 2 28 P Henri Jokiharju Chicago Blackhawks 10 0 3 3 +1 2 40 P Petteri Lindbohm Lausanne HC 10 2 1 3 +2 6 41 H Joel Kiviranta Vaasan Sport 9 2 1 3 +1 0 50 P Miika Koivisto Dinamo Moskova 10 0 2 2 +3 2 55 P Atte Ohtamaa Oulun Kärpät 10 1 1 2 +2 4 58 P Jani Hakanpää Oulun Kärpät 10 1 1 2 +4 4 65 H Sakari Manninen Jokerit 10 2 9 11 +10 6 70 P Niko Mikkola San Antonio Rampage 10 2 3 5 +3 0 71 H Kristian Kuusela Tappara 7 1 1 2 +1 0 76 H Jere Sallinen Örebro HK 9 1 0 1 +2 4 82 H Harri Pesonen SCL Tigers 10 4 3 7 +9 0 91 H Juho Lammikko Florida Panthers 7 0 0 0 0 0 ===Maalivahdit=== Nro. Paik. Pelaaja Syntymäaika Seura 30 MV Kevin Lankinen Rockford IceHogs 8 207 195 12 1,50 94,20 2 35 MV Veini Vehviläinen Oulun Kärpät 1 29 26 3 2,82 89,66 0 45 MV Jussi Olkinuora Pelicans 1 12 12 0 0,00 100,00 1 ===Joukkueenjohto=== Tehtävä Nimi Syntymäaika Päävalmentaja Jukka Jalonen Apulaisvalmentaja Kari Lehtonen Apulaisvalmentaja Mikko Manner Apulaisvalmentaja Antti Pennanen Huoltopäällikkö Riku Koivunen Lääkäri Matti Lehtovirta Fysioterapeutti Hero Mali Fysioterapeutti Juha Sulin ==Lähteet== == Kirjallisuutta == * Luokka:Jääkiekon maailmanmestaruuskilpailut 2019
Government of Ireland Act (1920)

Government of Ireland Act (Koko nimi: An Act to Provide for the Better Government of Ireland) oli Yhdistyneen kuningaskunnan parlamentin 23. joulukuuta 1920 julkaisema laki. Sen tarkoituksena oli luoda erillinen home rule eli autonominen itsehallinto kahdelle Irlannin alueelle: Pohjois- Irlannille sekä Etelä-Irlannille. Home rule ei koskaan toteutunut Etelä- Irlannissa Irlannin vapaussodan takia jonka lopputuloksena solmitun Ison- Britannian ja Irlannin sopimuksen mukaisesti Etelä-Irlanti saavutti itsenäisyyden Irlannin vapaavaltio muodossa. Lain viimeiset voimassa olevat osat mitätöitiin 1998 Pitkänperjantain sopimuksen ehdoissa. ==Lähteet== Luokka:Yhdistyneen kuningaskunnan laki
Costa Rican naisten jalkapallomaajoukkue

Costa Rican naisten jalkapallomaajoukkue on Costa Rican naisten edustusjoukkue jalkapallossa. Se toimii Costa Rican jalkapalloliiton alaisuudessa. Costa Rica on pelannut kertaalleen maailmanmestaruuskilpailuissa. Tämä tapahtui Kanadassa 2015, jolloin se jäi alkulohkoonsa pelattuaan kaksi tasapeliä ja hävittyään yhden ottelun. Gold Cupissa se on esiintynyt kuudesti ollen parhaimmillaan toinen vuonna 2014. Maaliskuussa 2019 Costa Rican sijoitus maailmanrankingissa oli 36. Sen historian paras sijoitus on 29. Ensimmäisen virallisen maaottelun Costa Rica pelasi 16. huhtikuuta 1991. Kanadaa vastaan. == Lähteet == Luokka:Naisten jalkapallomaajoukkueet Luokka:Costa Rican jalkapallo
Kiinan Taipein naisten jalkapallomaajoukkue

Kiinan Taipein naisten jalkapallomaajoukkue on Kiinan Taipein naisten edustusjoukkue jalkapallossa. Se toimii Kiinan Taipein jalkapalloliiton alaisuudessa. Kiinan Taipei on pelannut kertaalleen maailmanmestaruuskilpailuissa. Tämä tapahtui Kiinassa 1991, jolloin eteni puolivälieriin. Aasian-mestaruuskilpailuissa se on pelannut 12 kertaa. Aasian- mestaruuden se on voittanut 1977, 1979 ja 1981. Maaliskuussa 2019 Kiinan Taipein sijoitus maailmanrankingissa oli 40. Sen historian paras sijoitus on 12. == Lähteet == Luokka:Naisten jalkapallomaajoukkueet Luokka:Taiwanin urheilu
Elmdal

Elmdal on kylä Kemiönsaaren kunnassa Varsinais-Suomessa. Kylä sijaitsee kunnan itäosassa meren rannalla. Elmdal sijaitsee Elmdalsvikenin rannalla. Kylän naapurikylät ovat Koustar, Hova ja Sjölax. Varsinaisen kyläalueen lisäksi Elmdaliin kuuluu myös Nyängen-niminen niittyalue kylän eteläpuolella. Kylän eteläosassa on korkea kallio Kummelberget, jonka päällä on pronssikautinen hautaröykkiö. Kylään kuuluu myös saari Långholmen. Vuoden 1566 maakirjan mukaan Elmdalissa on ollut kaksi maatilaa, jotka ovat olleet olemassa myös isojaon aikaan 1787. Tuolloin Nyängeniltä mereen virtaavan puron varrella on ollut kolme myllyä. 1900-luvulla kylään lohkottiin uusia tiloja, joista osa on nykyään asumattomia. Alkuperäiset kantatilat sijaitsevat edelleen isojaonaikaisilla paikoillaan. ==Lähteet== Luokka:Kemiön kylät